Bruce Lee

Bruce Lee  (fæddur Lee Jun-fan; 27. nóvember, 1940 –d. 20. júlí, 1973) Nine things you need to know about Bruce Lee BBC var hong kongskur-bandarískur bardagamaður, leikari og kvikmyndargerðarmaður. Hann skapaði bardagalistina Jeet Kune Do sem blandaði saman heimspeki búddisma og taóisma við sjálfsvörn.

Lee fæddist í San Francisco en var alinn upp í breska Hong Kong. Hann fluttist síðar til Seattle og Los Angeles þar sem hann kenndi stjörnum eins og Chuck Norris, Sharon Tate og Kareem Abdul-Jabbar bardagalist. Lee fór út í kvikmyndaleik þar sem myndir hans snerust um bardagalistir. Myndirnar áttu stóran þátt í að auka vinsældir austrænna bardagaíþrótta á Vesturlöndum.

Bruce Lee lést aðeins 32 ára árið 1973 af völdum bólgu í heila en dulúð hefur verið sveipuð dauða hans. Ein áhrifamesta mynd hans, Enter the Dragon, var frumsýnd skömmu eftir dauða Lees. Bruce LeeBritannica

Kona Lees var Linda Lee Cadwell. Þau eignuðust tvö börn en sonur þeirra Brandon Lee, lést einnig ungur að árum vegna voðaskots í kvikmyndaupptöku. Shannon Lee, dóttir Bruce Lee, er leikkona, viðskipta- og bardagalistakona. Shannon Lee IMDB.

Tenglar
 Bruce Lee á Internet Movie Database

Tilvísanir

Flokkur:Bandarískir leikarar
Flokkur:Kínverskir bardagaíþróttamenn
Flokkur:Bandarískir bardagaíþróttamenn
Flokkur:Kínverskir bardagaíþróttamenn
Flokkur:Hong Kong-búar